สวัสดีครับ ผมมี มีตุ่มขึ้นที่อวัยวะเพศและโคน เป็นตุ่มไม่คันไม่เจ็บเวลาเอาเข็มจิ้มออกจะมีหัวเหลืองๆเหมือนหัวสิว ถ้าไปพบแพทย์ควรไปพบแพทย์ทั่วไปหรือเฉพาะทางครับ 
สวัสดีค่ะอาการมีตุ่มขึ้นที่อวัยวะเพศและโคน เป็นตุ่มไม่คันไม่เจ็บตามดังในรูปแนบนั้น อาจจะเกิดจาก ตุ่มจากต่อมไขมันที่โตมากขึ้น เป็นภาวะปกติที่เกิดขึ้นได้ ไม่ใช่โรค สาเหตุอื่นๆเช่นตุ่ม PPP ซึ่งเป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์ หรือเกิดจากเริมที่อวัยวะเพศ หูดหงอนไก่ หูดข้าวสุกได้ถ้าเป็นมานาน ไม่คัน ไม่เจ็บ ไม่มีอาการอะไรชัดเจน เป็นสีเนื้อออกสีขาวๆอาจจะเป็นตุ่มจากต่อมไขมันโตได้ ไม่แนะนำการไปแกะเกา หรือเอาเข็มไปสะกิดเอง เพราะอาจทำให้เกิดแผลเล็กๆ และเกิดการติดเชื้อตามมาได้ควรใช้น้ำเปล่าสะอาดล้างเบาๆภายนอก งดการมีเพศสัมพันธ์ถ้ามีตุ่มขึ้นมาก ถ้าตุ่มลุกลาม เริ่มมีอาการเจ็บ ปวด บวม แดง หรือมีลักษณะเหมือนหนอง ควรไปพบแพทย์